pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.เดินหน้าพัฒนาศักยภาพผู้ปฏิบัติงานวัณโรคในโรงพยาบาลและสถาบันจิตเวช
วันจันทร์ที่ 1 สิงหาคม 2565
สธ.เดินหน้าพัฒนาศักยภาพผู้ปฏิบัติงานวัณโรคในโรงพยาบาลและสถาบันจิตเวช
กระทรวงสาธารณสุข เดินหน้าอบรมพัฒนาศักยภาพผู้ปฏิบัติงานวัณโรคในโรงพยาบาลและสถาบันจิตเวช ภายใต้บันทึกความเข้าใจว่าด้วยความร่วมมือการดําเนินงานผสมผสานงานวัณโรคและสุขภาพจิต
กระทรวงสาธารณสุข เดินหน้าอบรมพัฒนาศักยภาพผู้ปฏิบัติงานวัณโรคในโรงพยาบาลและสถาบันจิตเวช ภายใต้บันทึกความเข้าใจว่าด้วยความร่วมมือการดําเนินงานผสมผสานงานวัณโรคและสุขภาพจิต พร้อมเร่งรัด ค้นหา คัดกรอง ดูแลรักษาผู้ป่วยวัณโรคโดยเฉพาะกลุ่มผู้ป่วยจิตเวช ให้เข้าถึงกระบวนการรักษา เพื่อป้องกันการแพร่กระจายเชื้อวัณโรคให้แก่ครอบครัวและบุคคลใกล้ชิด
วันนี้ (1 สิงหาคม 2565) ที่โรงแรมฮอลิเดย์ อินน์ กรุงเทพฯ นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานเปิดการประชุมเชิงปฏิบัติการพัฒนาศักยภาพผู้ปฏิบัติงานวัณโรคในโรงพยาบาลและสถาบันจิตเวช เพื่อยุติปัญหาวัณโรคในผู้ป่วยจิตเวช โดยมี นายแพทย์โอภาส การย์กวินพงศ์ อธิบดีกรมควบคุมโรค แพทย์หญิงดุษฎี จึงศิรกุลวิทย์ ผู้อํานวยการกองบริหารระบบบริการสุขภาพจิต และคณะผู้บริหารกรมควบคุมโรค กรมสุขภาพจิต กรมการแพทย์ สํานักอนามัย กรุงเทพมหานคร กองบัญชาการกองทัพไทย และหน่วยงานเครือข่ายที่เกี่ยวข้อง เข้าร่วมงาน
นายแพทย์เกียรติภูมิ กล่าวว่า กระทรวงสาธารณสุขได้ดําเนินงานเพื่อมุ่งยุติปัญหาวัณโรคของประเทศไทย ภายในปี 2573 ตามเป้าหมายของการพัฒนาอย่างยั่งยืน (SDGs) ซึ่งสอดคล้องกับยุทธศาสตร์ยุติวัณโรค (End TB Strategy) ในปี 2578 โดยกรมควบคุมโรคและกรมสุขภาพจิตได้ร่วมมือกันเดินหน้าภายใต้บันทึกความเข้าใจว่าด้วยความร่วมมือการดําเนินงานผสมผสานงานวัณโรคและสุขภาพจิต เร่งรัด ค้นหา คัดกรอง และดูแลรักษาผู้ป่วยวัณโรคอย่างครอบคลุม โดยเฉพาะกลุ่มผู้ป่วยจิตเวช ซึ่งจากข้อมูลผู้ป่วยจิตเวชที่รับไว้รักษาในโรงพยาบาลจิตเวช ปี 2562 พบความชุกวัณโรคในผู้ป่วยจิตเวช 2,258 ต่อประชากรแสนคน สูงกว่าอุบัติการณ์ในกลุ่มประชากรทั่วไปของประเทศในขณะนั้นถึง 15 เท่า
“การประชุมเชิงปฏิบัติการครั้งนี้ จะช่วยพัฒนาศักยภาพผู้ปฏิบัติงานวัณโรคในโรงพยาบาลและสถาบันจิตเวช ทําให้ผู้ป่วยจิตเวชสามารถเข้าถึงกระบวนการรักษา ช่วยป้องกันการแพร่กระจายเชื้อวัณโรคให้แก่ครอบครัว บุคคลใกล้ชิด และส่งเสริมให้การดําเนินงานป้องกันควบคุมวัณโรคในโรงพยาบาลและสถาบันจิตเวชเป็นไปอย่างมีประสิทธิภาพ ตามแนวทางการควบคุมป้องกันวัณโรคของประเทศไทยและมาตรฐานสากล” นายแพทย์เกียรติภูมิกล่าว
ด้านนายแพทย์โอภาส กล่าวว่า กรมควบคุมโรคร่วมกับกรมสุขภาพจิต ลงนามบันทึกความเข้าใจว่าด้วยความร่วมมือการดําเนินงานผสมผสานงานวัณโรคและสุขภาพจิต เมื่อวันที่ 8 เมษายน พ.ศ.2564 และมีการแลกเปลี่ยนสถานการณ์ข้อมูลร่วมกันอย่างต่อเนื่อง พร้อมนําร่องการค้นหา คัดกรอง ตรวจวินิจฉัยวัณโรคในผู้ป่วยจิตเวชที่รับรักษาในโรงพยาบาลศรีธัญญา และสถาบันจิตเวชศาสตร์สมเด็จเจ้าพระยา ช่วงปีงบประมาณ พ.ศ. 2564 ที่ผ่านมา เพื่อศึกษาสถานการณ์และแนวทางการดําเนินงาน พร้อมวางแผนขยายผลในพื้นที่ต่างๆ รวมทั้งตรวจหาการติดเชื้อวัณโรคระยะแฝงในบุคลากรทางการแพทย์และสาธารณสุขด้วย สําหรับการประชุมเชิงปฏิบัติการครั้งนี้มีกลุ่มเป้าหมาย คือ เจ้าหน้าที่พยาบาลจากสถาบันจิตเวชทั่วประเทศ จํานวน 14 แห่ง สํานักอนามัย กรุงเทพมหานคร สํานักการแพทย์ กรมการแพทย์ กระทรวงสาธารณสุข และหน่วยงานเครือข่ายที่เกี่ยวข้อง ซึ่งจะเป็นกําลังสําคัญในการลดอุบัติการณ์วัณโรค นําไปสู่การยุติปัญหาวัณโรคของประเทศไทยในอนาคตต่อไป
******************************** 1 สิงหาคม 2565
รัฐบาลไทย-ข่าวทำเนียบรัฐบาล-กยศ. ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สิน วันพุธที่ 23 มีนาคมนี้ที่สงขลา ลูกหนี้ที่เข้าร่วมงานจะไม่ถูกดำเนินคดี
วันอังคารที่ 22 มีนาคม 2565
กยศ. ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สิน วันพุธที่ 23 มีนาคมนี้ที่สงขลา ลูกหนี้ที่เข้าร่วมงานจะไม่ถูกดําเนินคดี
กยศ. ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้ที่จังหวัดสงขลา ในวันพุธที่ 23 มีนาคม 2565 ณ หาดใหญ่ฮอลล์ ศูนย์การค้าเซ็นทรัลเฟสติวัล หาดใหญ่ จังหวัดสงขลา
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้ที่จังหวัดสงขลา ขอเชิญชวนผู้กู้ยืมไกล่เกลี่ยก่อนฟ้องและหลังฟ้อง เข้าร่วมงานในวันพุธที่ 23 มีนาคม 2565 ณ หาดใหญ่ฮอลล์ ศูนย์การค้าเซ็นทรัลเฟสติวัล หาดใหญ่ จังหวัดสงขลา ซึ่งลูกหนี้ที่เข้าร่วมงานจะไม่ถูกดําเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการไกล่เกลี่ยหนี้ เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 ทําให้ผู้กู้ยืมเงินบางส่วนขาดรายได้และผิดนัดชําระหนี้ จนนําไปสู่การฟ้องร้องดําเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชําระหนี้ที่ถูกบอกเลิกสัญญาและกําลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จําเป็นต้องดําเนินคดี ซึ่งจะลดภาระค่าใช้จ่ายของกองทุน และนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอํานาจในการปลดภาระผู้ค้ําประกัน โดยกองทุนมีหลักการว่าจะยกเลิกการค้ําประกันของผู้ค้ําประกัน เมื่อผู้กู้ยืมได้ผ่อนชําระเงินต้นมาแล้วร้อยละ 25 ของเงินต้นที่ค้างชําระอีกด้วย
กองทุนจึงขอเชิญชวนผู้กู้ยืมที่ได้รับจดหมายจากกองทุนเข้าร่วมงานมหกรรมไกล่เกลี่ยหนี้สินครัวเรือน ครั้งที่ 3 จังหวัดสงขลา ในวันพุธที่ 23 มีนาคม 2565 ณ หาดใหญ่ฮอลล์ ศูนย์การค้าเซ็นทรัลเฟสติวัล หาดใหญ่ จังหวัดสงขลา ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและรับสิทธิขอไกล่เกลี่ยฯ ได้ทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพ ชี้แจงกรณีการคัดค้านการจ้างเอกชนให้บริการรถโดยสาร EV400 คัน
วันพฤหัสบดีที่ 21 เมษายน 2565
องค์การขนส่งมวลชนกรุงเทพ ชี้แจงกรณีการคัดค้านการจ้างเอกชนให้บริการรถโดยสาร EV400 คัน
ขสมก. เผยเป็นการแก้ไขปัญหาระยะเร่งด่วน เพื่อไม่ให้ ขสมก.เสียสิทธิในการเป็นผู้ประกอบการขนส่งในเส้นทาง 90 เส้นทาง ยืนยันเป็นการดําเนินการที่เหมาะสมที่สุด
จากกรณีประธานสหภาพแรงงานรัฐวิสาหกิจองค์การขนส่งมวลชนกรุงเทพ (สร.ขสมก.) เคลือบแคลงสงสัยเหตุใดกระทรวงคมนาคมจึงจ้างเหมารถโดยสารเอกชน (EV) 400 คัน มาวิ่งให้บริการผู้โดยสารในอัตราคันละ 6,000 บาท/วัน ซึ่งคาดว่าจะประกวดราคาจัดหารถใหม่ภายในเดือน พ.ค.นี้ และอยู่ระหว่างรอแผนฟื้นฟูฯ โดยสหภาพแรงงานฯ ตั้งข้อสังเกตว่า อาจมีวาระซ่อนเร้นหรือเป็นการแปรรูป ขสมก.หรือไม่ จึงเรียกร้องให้กระทรวงคมนาคมชี้แจงนั้น
วันที่ 21 เมษายน 2565 นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ ชี้แจง ดังนี้
การดําเนินการของ ขสมก. ในครั้งนี้เป็นการแก้ไขปัญหาระยะเร่งด่วนที่มีความจําเป็นต้องจัดหารถใหม่เข้ามาบรรจุในเส้นทาง ตามหลักเกณฑ์และเงื่อนไขการขออนุญาตประกอบการขนส่งประจําทางฯ ของกรมการขนส่งทางบก หาก ขสมก. ไม่เร่งรัดการจัดหารถโดยสารใหม่ดังกล่าว อาจส่งผลให้ ขสมก.เสียสิทธิในการเป็นผู้ประกอบการขนส่งในเส้นทาง จํานวน 90 เส้นทาง จาก 107 เส้นทางของ ขสมก. ซึ่งการดําเนินการจ้างเหมาบริการ (การจ้างเหมาบริการจะต้องมีคนขับรถมาพร้อมกับรถโดยสารประจําทาง ส่วนพนักงานเก็บค่าโดยสารยังคงเป็นพนักงานของ ขสมก.) เป็นการใช้งบดําเนินงานของ ขสมก. โดยนํารายได้จากการเดินรถ และส่วนต่างของค่าเชื้อเพลิง มาจ่ายเป็นค่าจ้างให้กับเอกชน หากเป็นการซื้อหรือเช่ารถโดยสาร อาจต้องใช้ระยะเวลาในการดําเนินงานนานกว่าการจ้างเหมาบริการ ในขั้นตอนของการของบประมาณรัฐบาล รวมทั้งการพิจารณาจากหน่วยงานที่เกี่ยวข้อง ซึ่งจะบรรจุรถไม่ทันภายในระยะเวลาที่กรมการขนส่งทางบกได้กําหนดไว้ในหลักเกณฑ์ข้างต้น
การจ้างเหมาบริการนี้ จะส่งผลให้ ขสมก. สามารถลดค่าใช้จ่ายด้านการเหมาซ่อม (ภาระการเหมาซ่อมเป็นของเอกชน) ลดต้นทุนของพนักงานขับรถ และลดค่าใช้จ่ายด้านเชื้อเพลิง (น้ํามันดีเซล) ลงประมาณ 6,774 บาทต่อคันต่อวัน เมื่อเปรียบเทียบกับการจ้างเหมาบริการเอกชน ที่มีต้นทุนน้อยกว่าการที่ ขสมก. ซื้อหรือเช่ารถใหม่มาให้บริการเดินรถที่ต้องแบกรับภาระด้านการเหมาซ่อมเอง อีกทั้งการจ้างเหมาบริการนี้ส่งผลให้รายได้เพียงพอกับรายจ่าย ไม่เป็นการลงทุนเพิ่ม ไม่ต้องกู้เงินเพิ่มในการลงทุนซื้อหรือเช่า ทําให้ลดภาระด้านงบประมาณของภาครัฐ ไม่เป็นภาระผูกพันในระยะยาว เนื่องจากเป็นการทําสัญญา ระยะสั้น (2 ปี) ในช่วงที่รอให้แผนฟื้นฟูได้รับความเห็นชอบจาก ครม. ให้ดําเนินการ ดังนั้น การจ้างเหมาบริการจึงเป็นแนวทาง / โครงการ ที่สามารถแก้ไขปัญหาในระยะเร่งด่วนนี้ได้ ประกอบกับปัจจุบัน ขสมก. มีพนักงานขับรถไม่เพียงพอต่อการให้บริการ จึงมีความจําเป็นต้องให้เอกชนจัดหารถโดยสารพร้อมพนักงานขับรถในช่วงสัญญาระยะสั้น ซึ่งการจ้างเหมาบริการนี้ ไม่ส่งผลกระทบกับพนักงานขับรถของ ขสมก. เพราะไม่มีการลดจํานวนพนักงานขับรถแต่อย่างใด จึงไม่เข้าข่ายเป็นการแปรรูป ขสมก. จึงสามารถสรุปได้ว่าการดําเนินการครั้งนี้ เป็นทางเลือกที่มีความเหมาะสมที่สุดกับสถานการณ์ของ ขสมก. ในปัจจุบัน ต่อมาหากแผนฟื้นฟูได้รับความเห็นชอบให้ดําเนินการต่อได้ ขสมก. จะดําเนินการตามกรอบและแนวทางตามแผนฟื้นฟูให้เกิดประสิทธิภาพต่อไป
รัฐบาลไทย-ข่าวทำเนียบรัฐบาล-สธ. เตือน! ผู้ปกครองต้องระวัง "ลูกหลาน" ไปเล่นน้ำตามแหล่งน้ำเสี่ยง พบเห็นคนตกน้ำ โทร.1669
วันจันทร์ที่ 14 มีนาคม 2565
สธ. เตือน! ผู้ปกครองต้องระวัง "ลูกหลาน" ไปเล่นน้ําตามแหล่งน้ําเสี่ยง พบเห็นคนตกน้ํา โทร.1669
.....
จากข้อมูลของกระทรวงสาธารณสุข พบว่าช่วง 10 ปีที่ผ่านมา ประเทศไทยมีผู้เสียชีวิตจากการจมน้ําถึง 35,915 คน ส่วนมากเป็น "กลุ่มเด็ก" อายุต่ํากว่า 15 ปี เสียชีวิตมากถึง 7,374 คน (ร้อยละ 20.5) และเด็กอายุระหว่าง 5 - 9 ปี จะเสียชีวิตมากที่สุดจํานวน 2,867 คน
.
สาเหตุส่วนใหญ่เกิดจากการที่เด็ก ๆ "ชวนกันไปเล่นน้ําตามลําพัง" ตามแหล่งน้ําธรรมชาติโดยไม่มีผู้ใหญ่ดูแล
.
วิธีการป้องกันนั้น ผู้ปกครองและคนในชุมชนต้องร่วมกันสอดส่องดูแล จัดการแหล่งน้ําเพื่อให้เกิดความปลอดภัย เช่น สร้างรั้ว ติดป้ายคําเตือน จัดให้มีอุปกรณ์ช่วยคนตกน้ําไว้บริเวณแหล่งน้ําเสี่ยง เป็นต้น
.
หากพบเห็นคนตกน้ํา ให้รีบโทรแจ้ง 1669 และหาอุปกรณ์ที่ลอยน้ําได้หรือเสื้อชูชีพ โยนให้คนที่ตกน้ําจับพยุงตัว
.
อ่านเพิ่มเติม คลิกhttps://www.thaigov.go.th/news/contents/details/52355
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชมทีมนักเทควันโดหญิงทีมชาติไทยสร้างชื่อให้ประเทศคว้ารางวัล 1 เหรียญทอง 1 เหรียญเงิน 1 เหรียญทองแดง ในรายการ Spanish Open 2022
วันอังคารที่ 5 เมษายน 2565
​โฆษกรัฐบาลเผย นายกฯ ชื่นชมทีมนักเทควันโดหญิงทีมชาติไทยสร้างชื่อให้ประเทศคว้ารางวัล 1 เหรียญทอง 1 เหรียญเงิน 1 เหรียญทองแดง ในรายการ Spanish Open 2022
“น้องเทนนิส” ฟอร์มยอดเยี่ยมได้เหรียญทอง
วันนี้ (5 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมนักเทควันโดหญิงทีมชาติไทยที่ประสบความสําเร็จ รวมทั้งขอบคุณนักกีฬาทุกคนที่ตั้งใจฝึกซ้อมเป็นตัวแทนสร้างชื่อเสียงให้ประเทศ ในการแข่งขันเทควันโด Spanish Open 2022 (สเปน โอเพ่น 2022) เมืองอาลิกันเต้ ประเทศสเปน
ซึ่งผลการแข่งขันนักเทควันโดไทยสร้างฝีมือให้ทั่วโลกเห็น สามารถคว้าชัยชนะมาได้ 3 เหรียญ 1 เหรียญทองจากรุ่นน้ําหนักไม่เกิน 53 กิโลกรัม ผลงานของ “น้องเทนนิส” พาณิภัค วงศ์พัฒนกิจ นักเทควันโดหญิงทีมชาติไทยเจ้าของเหรียญทองโอลิมปิกปี 2020 1 เหรียญเงิน และ 1 เหรียญทองแดง โดยเหรียญเงินเป็นผลงานของ “น้องนก” พรรณนภา หาญสุจินต์ ดีกรีแชมป์เทควันโดโลกปี 2019 จากรุ่นน้ําหนักไม่เกิน 57 กิโลกรัมหญิง และเหรียญทองแดงเป็นของ “น้องใบเตย” ศศิกานต์ ทองจันทร์ จากรุ่นน้ําหนักไม่เกิน 62 กิโลกรัมหญิง
โฆษกรัฐบาลกล่าวชื่นชมนักกีฬาทุกคน สําหรับวินัยการฝึกซ้อม เพื่อพัฒนาความสามารถ เข้าร่วมแข่งขันด้วยสติและสมาธิ รวมทั้งขอบคุณผู้มีส่วนเกี่ยวข้องส่วนสนับสนุนนักกีฬาทุกคน และยินดีกับผู้ที่ประสบความสําเร็จจนคว้าเหรียญกลับมาให้คนไทยได้ร่วมกันภาคภูมิใจและสร้างชื่อเสียงให้กับประเทศไทยในระดับโลกอีกครั้ง โดยน้องเทนนิส “น้องเทนนิส” แม้จะร่วมแข่งขันในรุ่น 53 กิโลกรัม จากที่เคยแข่งรุ่น 49 กิโลกรัม ก็ยังทําผลงานได้ดีคว้าชัยชนะมาได้สําเร็จ จากการแข่งขันเมื่อวันที่ 3 เมษายน 2565
“นายกรัฐมนตรีชื่นชมความสามารถและความทุ่มเทอย่างหนักของนักกีฬาทุกคนที่เข้าร่วมการแข่งขันในครั้งนี้ จนสามารถคว้าชัยชนะและเหรียญรางวัลมาถึงสามรายการ สร้างความภาคภูมิใจให้กับคนไทยทั้งประเทศ ทั้งยังเป็นการแสดงศักยภาพความเป็นเลิศด้านกีฬาของคนไทยให้ทั่วโลกได้รับรู้ โดยนายกฯ ขอบคุณทุกฝ่ายที่เกี่ยวข้องไม่ว่าจะเป็นผู้ฝึกสอน ผู้สนับสนุนนักกีฬา หน่วยงานภาครัฐและภาคเอกชน ที่ช่วยผลักดันนักกีฬาไทยให้มีโอกาสเข้าร่วมการแข่งขันในระดับนานาชาติจนสามารถสร้างชื่อเสียงให้กับประเทศมาได้อย่างต่อเนื่อง สําหรับนักกีฬาที่ไม่ได้รับเหรียญรางวัล ก็ขอให้กําลังใจ อย่าท้อ ซึ่งต้องขอบคุณความมุ่งมั่นตั้งใจของทุกคนในการร่วมการแข่งขันในฐานะตัวแทนของประเทศ” นายธนกรฯ กล่าว
รัฐบาลไทย-ข่าวทำเนียบรัฐบาล-กสร. ลงพื้นที่ ‘ปันน้ำใจ สู้ภัยโควิด-19’ มอบสิ่งของยังชีพ แก่คนงานแคมป์ก่อสร้างย่านพระราม 2
วันอังคารที่ 20 กรกฎาคม 2564
กสร. ลงพื้นที่ ‘ปันน้ําใจ สู้ภัยโควิด-19’ มอบสิ่งของยังชีพ แก่คนงานแคมป์ก่อสร้างย่านพระราม 2
รมว.แรงงาน ห่วงใยคนงานแคมป์ก่อสร้าง มอบหมายกรมสวัสดิการและคุ้มครองแรงงาน ลงพื้นที่มอบอาหารและสิ่งของเครื่องใช้จําเป็นแก่คนงานแคมป์ก่อสร้าง ย่านพระราม 2 ซึ่งต้องกักตัวตามนโยบายป้องกันการแพร่ระบาดของเชื้อไวรัสโควิด ในกิจกรรม ‘ปันน้ําใจ สู้ภัยโควิด-19'
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน กล่าวว่า กระทรวงแรงงาน ภายใต้การนําของ นายสุชาติ ชมกลิ่น รัฐมนตรีว่าการกระทรวงแรงงาน ได้มีความห่วงใยพี่น้องแรงงานที่ต้องกักตัวตามนโยบายป้องกันการแพร่ระบาดของเชื้อไวรัสโควิด-19 ตามที่ ศบค.ได้มีมติให้ปิดแคมป์คนงานก่อสร้าง งดการเดินทางและเคลื่อนย้ายแรงงานในพื้นที่จังหวัดสีแดงเข้มเป็นเวลา 1 เดือน โดยกระทรวงแรงงานได้มีมาตรการเยียวยาช่วยเหลือและบรรเทาความเดือดร้อนลูกจ้างในแคมป์คนงาน จึงมอบหมายให้กรมสวัสดิการและคุ้มครองแรงงาน จัดกิจกรรมปันน้ําใจ สู้ภัยโควิด-19 ลงพื้นที่เพื่อมอบอาหารและสิ่งของเครื่องใช้จําเป็นแก่ผู้ใช้แรงงาน บริเวณแคมป์คนงานก่อสร้างในเขตพื้นที่ของสํานักงานสวัสดิการและคุ้มครองแรงงานกรุงเทพมหานคร พื้นที่ 2 บริเวณถนนพระราม 2 จํานวน 2 แห่ง ได้แก่ บริษัท อาศาเฟอร์นิเจอร์ จํากัด แคมป์คนงานก่อสร้างหมู่บ้าน Lake Serene Rama 2 จํานวน 150 คน และบริษัท บิลดิ้งส์ พอช จํากัด แคมป์คนงานก่อสร้างอาคารลานจอดรถห้างสรรพสินค้า จํานวน 221 คน พร้อมกันนี้กรมจะยังคงดําเนินการช่วยเหลือผู้ใช้แรงงานต่อเนื่องจนกว่าสถานการณ์การแพร่ระบาดของเชื้อไวรัสโควิด-19 จะสิ้นสุดลง ทั้งนี้กรมได้มอบให้หน่วยงานในสังกัดโดยเฉพาะในพื้นที่สีแดงดําเนินการเข้าไปช่วยเหลือด้วยเช่นกัน
โฆษก กสร. กล่าวเพิ่มเติมว่า ท่านสุชาติ ชมกลิ่น รมว.แรงงาน ได้ฝากความห่วงใยมายังพี่น้องแรงงานในแคมป์คนงานก่อสร้างทั้ง 2 แห่ง พร้อมมอบหมายให้กรมเร่งดําเนินการช่วยเหลือผู้ใช้แรงงานให้มีคุณภาพชีวิตที่ดีและช่วยแบ่งเบาภาระค่าใช้จ่ายให้แก่ผู้ใช้แรงงานตลอดระยะเวลาที่ได้ให้ความร่วมมือในการปฏิบัติตามมาตรการของภาครัฐ ทั้งนี้ขอให้นายจ้าง ลูกจ้าง ปฏิบัติตามคําแนะนําของแพทย์เกี่ยวกับการเฝ้าระวัง ป้องกัน และควบคุมโรคที่ทางราชการประกาศกําหนดอย่างเคร่งครัด หากมีข้อสงสัยเกี่ยวกับสิทธิหน้าที่และการปฏิบัติ สอบถามเพิ่มเติมได้ที่สํานักงานสวัสดิการและคุ้มครองแรงงานจังหวัดทุกจังหวัด สํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-สธ. แนะ ปชช. หากฉีดวัคซีนโควิด-19 แล้ว แต่ข้อมูลในระบบ "ไม่ขึ้น - ไม่ถูกต้อง" ให้รีบแจ้งหน่วยบริการที่ฉีดวัคซีน
วันจันทร์ที่ 22 พฤศจิกายน 2564
สธ. แนะ ปชช. หากฉีดวัคซีนโควิด-19 แล้ว แต่ข้อมูลในระบบ "ไม่ขึ้น - ไม่ถูกต้อง" ให้รีบแจ้งหน่วยบริการที่ฉีดวัคซีน
....
กระทรวงสาธารณสุข ชี้แจงกรณีประชาชนฉีดวัคซีนโควิด-19 แล้ว แต่ไม่พบข้อมูลในระบบหมอพร้อม ทําให้ไม่มีข้อมูลการนัดหมายฉีดวัคซีนเข็มต่อไป ไม่มีข้อมูลใน Digital Health Pass ทําให้ไม่สามารถออกใบรับรองการฉีดวัคซีน หรือเข้าสถานที่ต่าง ๆ ได้นั้น
.
ขณะนี้ ได้ประสานไปยังหน่วยบริการและผู้รับผิดชอบโครงการฉีดวัคซีนให้เร่งบันทึกผลการฉีดให้เป็นปัจจุบัน
.
สําหรับประชาชน เมื่อฉีดวัคซีนแล้วขอให้ตรวจสอบข้อมูลการฉีดวัคซีนใน Application หรือ LINE OA “หมอพร้อม” เช่น ชื่อ นามสกุล เลขประจําตัวประชาชน วันที่ฉีดวัคซีน ชนิดวัคซีน จํานวนเข็ม ว่าถูกต้องหรือไม่
.
หากพบว่าไม่ถูกต้อง หรือไม่มีข้อมูลแสดงในระบบขอให้ติดต่อหน่วยบริการ หรือโครงการที่ลงทะเบียนเข้ารับการฉีดวัคซีน
.
ทั้งนี้ ได้สั่งการให้ทุกจังหวัดเปิดศูนย์รับเรื่อง (call center) เพื่อลงข้อมูลสําหรับผู้ที่ไม่มีข้อมูลในระบบ MOPH IC หรือแก้ไขข้อมูลที่ไม่ถูกต้อง ส่วนพื้นที่กรุงเทพฯ สามารถติดต่อได้ที่สถานีกลางบางซื่อ/หน่วยบริการที่กรุงเทพฯ กําหนดขึ้น
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.แรงงาน กำชับเจ้าหน้าที่ตรวจสอบข้อเท็จจริง ดูแลสิทธิประโยชน์ ผู้เสียชีวิต 3 ราย เหตุกำแพงถล่มทับ
วันเสาร์ที่ 5 มีนาคม 2565
รมว.แรงงาน กําชับเจ้าหน้าที่ตรวจสอบข้อเท็จจริง  ดูแลสิทธิประโยชน์ ผู้เสียชีวิต 3 ราย เหตุกําแพงถล่มทับ
รมว.แรงงาน แสดงความเสียใจต่อญาติผู้เสียชีวิตอุบัติเหตุผนังอาคารล้มทับผู้รับเหมางานเสียชีวิต
3 ราย สั่งเจ้าหน้าที่เข้าตรวจสอบข้อเท็จจริงและให้ความช่วยเหลือลูกจ้าง ผู้ประกันตน ให้ได้รับสิทธิประโยชน์ เร่งสอบข้อเท็จจริง 8 มีนาคมนี้
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีเหตุผนังอาคารล้มทับคนงานจนเสียชีวิต เมื่อวันที่3มีนาคมที่ผ่านมาว่า ตนรู้สึกเสียใจต่อการเกิดอุบัติเหตุในครั้งนี้ เหตุการณ์ดังกล่าวทําให้มีผู้รับเหมาเสียชีวิตถึง3ราย และขอแสดงความเสียใจต่อญาติของผู้เสียชีวิต พร้อมกําชับกรมสวัสดิการและคุ้มครองแรงงานพร้อมด้วยสํานักงานประกันสังคม เข้าตรวจสอบดูแลสิทธิประโยชน์และเงินทดแทนต่าง ๆ อย่างเต็มที่ โดยอุบัติเหตุในครั้งนี้เกิดขึ้นบริเวณโครงการก่อสร้างภายในบริษัท เอจีซี ไมโคร กลาส (ประเทศไทย) จํากัด ตั้งอยู่ภายในสวนอุตสาหกรรมเครือสหพัฒน์ จังหวัดลําพูน ในระหว่างที่ผู้รับเหมาทั้ง3ราย ซึ่งเป็นผู้รับเหมาช่วงของบริษัท ซี.เค. แมคคานิค จํากัดกําลังติดตั้งระบบท่อน้ําประปาบริเวณพื้นที่ส่วนที่เป็นห้องน้ําด้านข้างของผนังกําแพงอาคาร และมีรถกระเช้า (Boom lift)ที่ปฏิบัติงานใกล้เคียงอยู่ข้างผนังซึ่งเป็นของห้างหุ้นส่วนจํากัด เอส.พี.สตีล เอ็นจิเนียริ่ง ผู้รับเหมาช่วงของบริษัท ไทยทาเคนาคา สากลก่อสร้าง จํากัด ซึ่งปรากฏว่าขณะบังคับรถกระเช้าเพื่อส่งคนงานขึ้นประกอบโครงสร้างฝ้าเพดาน แขนของรถกระเช้าเบียดชนกับนั่งร้านทําให้กระแทกกับฝาผนังปูนจนล้มทับผู้ติดตั้งระบบท่อน้ํา เสียชีวิตทันทีในที่เกิดเหตุ2ราย คือ นายปฏิพนธ์ อุดทาธิ อายุ20ปี และนายสุริยา ปันจุติ อายุ37ปี และอีกหนึ่งรายเสียชีวิตที่โรงพยาบาล คือ นายชิษนุพงศ์ อยู่เย็น อายุ45ปี ทั้งนี้สํานักงานประกันสังคมจะให้ความช่วยเหลือด้านสิทธิประโยชน์ที่ญาติผู้เสียชีวิตพึงได้กรณีเสียชีวิตเนื่องจากการทํางานจากกองทุนเงินทดแทนอย่างเต็มที่ โดยนายชิษนุพงศ์ฯ เป็นผู้ประกันตน มาตรา39จะได้รับค่าเสียชีวิต (จัดการทําศพ)50,000บาท และเงินชราภาพ50,108บาท นายปฏิพนธ์ฯ เป็นผู้ประกันตนมาตรา40จะได้รับเงินกรณีเสียชีวิต25,000บาท และนายสุริยาฯ เคยอยู่ในระบบผู้ประกันตน จะได้รับเงินชราภาพ2,241บาท และกรมสวัสดิการและคุ้มครองแรงงานเข้าตรวจสอบการดําเนินงานตามกฎหมายความปลอดภัย อาชีวอนามัยและสภาพแวดล้อมในการทํางาน ว่านายจ้างปฏิบัติถูกต้องหรือไม่อย่างไร
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า กสร.ได้ส่งพนักงานตรวจความปลอดภัยสํานักงานสวัสดิการและคุ้มครองแรงงานจังหวัดลําพูนเข้าตรวจสอบเบื้องต้น พร้อมทั้งประสานศูนย์ความปลอดภัยในการทํางานเขต5(ลําปาง) และสถานประกอบกิจการที่เกี่ยวข้องเพื่อสอบสวนข้อเท็จจริงในวันที่8มีนาคม2565ว่ามีการฝ่าฝืนหรือไม่ปฏิบัติตามพระราชบัญญัติ ความปลอดภัย อาชีวอนามัยและสภาพแวดล้อมในการทํางาน พ.ศ. 2554 และกฎกระทรวง กําหนดมาตรฐานในการบริหารจัดการและดําเนินการด้านความปลอดภัย อาชีวอนามัยและสภาพแวดล้อมในการทํางานเกี่ยวกับเครื่องจักร ปั้นจั่น และหม้อน้ํา พ.ศ. 2564 หรือไม่ ซึ่งถ้าหากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-ปลัดเกษตรฯ ติดตามการขับเคลื่อนโครงการอันเนื่องมาจากพระราชดำริของกระทรวงเกษตรและสหกรณ์
วันอังคารที่ 14 ธันวาคม 2564
ปลัดเกษตรฯ ติดตามการขับเคลื่อนโครงการอันเนื่องมาจากพระราชดําริของกระทรวงเกษตรและสหกรณ์
ปลัดเกษตรฯ ติดตามการขับเคลื่อนโครงการอันเนื่องมาจากพระราชดําริของกระทรวงเกษตรและสหกรณ์ มุ่งเน้นดําเนินงานตามพระราชปณิธาน พระปฐมบรมราชโองการของพระบาทสมเด็จพระเจ้าอยู่หัวรัชกาลที่ 10 “สืบสาน รักษา ต่อยอด”
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานการประชุมคณะกรรมการขับเคลื่อนโครงการอันเนื่องมาจากพระราชดําริ กระทรวงเกษตรและสหกรณ์ ณ ห้องประชุมกระทรวงเกษตรและสหกรณ์ และผ่านระบบการประชุมทางไกลออนไลน์ (Zoom Meeting) โดยที่ประชุมได้เห็นชอบกรอบ/แนวทางการดําเนินงานโครงการอันเนื่องมาจากพระราชดําริของกระทรวงเกษตรและสหกรณ์ ปีงบประมาณ พ.ศ. 2565 รวมทั้งการจัดทําฐานข้อมูลโครงการฯ โดยยึดตามกรอบ/แนวทาง และหลักการของสํานักงาน กปร. มุ่งเน้นการ “สืบสาน รักษา ต่อยอด” โครงการฯ ตามพระราชปณิธาน พระปฐมบรมราชโองการของพระบาทสมเด็จพระเจ้าอยู่หัวรัชกาลที่ 10 และมอบหมายทุกหน่วยงานในสังกัดทบทวน/ตรวจสอบข้อมูลโครงการอันเนื่องมาจากพระราชดําริ ให้แล้วเสร็จภายใน 31 มีนาคม 2565
นอกจากนี้ ยังได้พิจารณาเห็นชอบแนวทางการพัฒนา/การขับเคลื่อนโครงการอันเนื่องมาจากพระราชดําริของกระทรวงเกษตรและสหกรณ์ การออกแบบ/พัฒนาระบบติดตามการวัดผล และการกําหนดตัวชี้วัดโครงการอันเนื่องมาจากพระราชดําริภาพรวม โดยยึดตามแนวทางของสํานักงาน กปร. (ด้านการพัฒนา/มิติการพัฒนา) พร้อมทั้งกําหนดกลไก/แต่งตั้งคณะทํางานดําเนินงานโครงการอันเนื่องมาจากพระราชดําริของกระทรวงเกษตรและสหกรณ์ โดยมีผู้ช่วยปลัดกระทรวงเกษตรและสหกรณ์ที่ได้รับมอบหมาย เป็นประธานคณะทํางาน มีผู้แทน/เจ้าหน้าที่ที่เกี่ยวข้องจากทุกหน่วยงานในสังกัด ร่วมเป็นคณะทํางาน และมีผู้อํานวยการกองประสานงานโครงการพระราชดําริ สํานักงานปลัดกระทรวงเกษตรและสหกรณ์ เป็นคณะทํางานและเลขานุการ มีอํานาจหน้าที่ คือ 1) พิจารณาความเหมาะสม แผนการดําเนินงาน/แนวทางการดําเนินงาน/ตัวชี้วัดโครงการ ให้บรรลุวัตถุประสงค์ที่กําหนดไว้ และเสนอให้คณะกรรมการขับเคลื่อนโครงการอันเนื่องมาจากพระราชดําริ กระทรวงเกษตรและสหกรณ์ ให้ความเห็นชอบ 2) กํากับ ติดตาม และรายงานความก้าวหน้าการดําเนินงาน พร้อมปัญหาอุปสรรคในการดําเนินโครงการ โดยรายงานต่อคณะกรรมการขับเคลื่อนโครงการอันเนื่องมาจากพระราชดําริ กระทรวงเกษตรและสหกรณ์ ทราบเป็นระยะ
รัฐบาลไทย-ข่าวทำเนียบรัฐบาล-ดีอีเอส จัดจิตอาสา “รู้รักสามัคคี รักษ์สิ่งแวดล้อม พัฒนาคุณภาพชีวิต” น้อมรำลึกในพระมหากรุณาธิคุณฯ ในหลวงราชการที่ 9 เนื่องในวันพ่อแห่งชาติ
วันจันทร์ที่ 29 พฤศจิกายน 2564
ดีอีเอส จัดจิตอาสา “รู้รักสามัคคี รักษ์สิ่งแวดล้อม พัฒนาคุณภาพชีวิต” น้อมรําลึกในพระมหากรุณาธิคุณฯ ในหลวงราชการที่ 9 เนื่องในวันพ่อแห่งชาติ
ดีอีเอส จัดจิตอาสา “รู้รักสามัคคี รักษ์สิ่งแวดล้อม พัฒนาคุณภาพชีวิต” น้อมรําลึกในพระมหากรุณาธิคุณฯ ในหลวงราชการที่ 9 เนื่องในวันพ่อแห่งชาติ
เมื่อวันที่29พฤศจิกายน2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานเปิดกิจกรรมจิตอาสา“รู้รักสามัคคีรักษ์สิ่งแวดล้อมพัฒนาคุณภาพชีวิต”ภายใต้โครงการดิจิทัลเพื่อเศรษฐกิจและสังคมเฉลิมพระเกียรติเนื่องในวันคล้ายวันพระราชสมภพพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรวันชาติและวันพ่อแห่งชาติ5ธันวาคม2564และเนื่องในวันรู้รักสามัคคี4ธันวาคม2564 พร้อมด้วยนายทศพลเพ็งส้มผู้ช่วยรัฐมนตรีประจํานายกรัฐมนตรีปฏิบัติหน้าที่กระทรวงดิจิทัลฯนายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลฯและนายเอกสิทธิ์คุณานันทกุลเลขานุการรัฐมนตรีว่าการกระทรวงดิจิทัลฯโดยมีนางสาวชมภารีชมภูรัตน์ผู้ช่วยปลัดกระทรวงดิจิทัลเพื่อเศรษฐกิจและสังคมกล่าวรายงานและมีนายสัมฤทธิ์กองเงินรองผู้ว่าราชการจังหวัดสิงห์บุรีข้าราชการพนักงานเจ้าหน้าที่และประชาชนเข้าร่วมกิจกรรมด้วยพร้อมกันนี้ภายในงานยังได้รับเกียรติจากศิลปินดาราชื่อดังมาร่วมสร้างสีสันความสนุกสนานอาทิ (น้องไมค์)ภัทรเดชสงวนความดี(น้องลีนา)ลลินาชูเอ็ทท์(น้องเบส)อนาวิลชาติทอง(น้องกัส)สุระรพีสิริรัตน์ณบริเวณสนามกีฬาฟุตบอลโรงเรียนสิงห์บุรีจังหวัดสิงห์บุรี ซึ่งกิจกรรมดังกล่าวจัดขึ้นเพื่อแสดงความจงรักภักดีและน้อมรําลึกในพระมหากรุณาธิคุณพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรและตระหนักถึงความสําคัญของการอนุรักษ์ทรัพยากรธรรมชาติและสิ่งแวดล้อมรวมทั้งเพื่อสร้างความรักความสามัคคีการมีส่วนร่วมของคนในชุมชนด้วย
************
รัฐบาลไทย-ข่าวทำเนียบรัฐบาล-รฟม. และโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
วันพฤหัสบดีที่ 13 มกราคม 2565
รฟม. และโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
ได้ติดตามการดําเนินงานตามมาตรการเพื่อบรรเทาปัญหาฝุ่นละอองขนาดเล็ก PM 2.5
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะหน่วยงานที่รับผิดชอบดําเนินการก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้ติดตามการดําเนินงานตามมาตรการเพื่อบรรเทาปัญหาฝุ่นละอองขนาดเล็ก PM2.5 โดยกําชับให้ผู้รับจ้างก่อสร้างงานโยธาทุกสัญญาติดตั้งระบบพ่นละอองน้ําลดฝุ่นละออง และจัดรถดูดฝุ่นเพื่อทําความสะอาดถนนสาธารณะตามแนวเส้นทางโครงการรถไฟฟ้าสายสีส้มฯ ทุกวันเพื่อลดผลกระทบด้านฝุ่นละออง และปฏิบัติตามมาตรการด้านฝุ่นละอองที่กําหนดไว้ในรายงาน EIA อย่างเคร่งครัด เช่น การล้างทําความสะอาดถนนเป็นประจํา การทําความสะอาดล้อรถก่อนออกจากพื้นที่ก่อสร้าง การตรวจสอบสภาพเครื่องจักร รถบรรทุก รวมทั้งได้ประสานขอความร่วมมือผู้รับจ้างงดกิจกรรมที่ก่อให้เกิดฝุ่นละออง
ทั้งนี้ งานก่อสร้างโครงการรถไฟฟ้าสายสีส้ม ยังดําเนินการไปได้ตามแผนงานเพื่อให้สามารถคืนผิวจราจรแก่ประชาชนได้สัญจรได้ตามปกติได้โดยเร็วที่สุด เพื่อช่วยให้การจราจรคล่องตัวมากยิ่งขึ้นขึ้น อันจะเป็นการบรรเทามลพิษทางอากาศในกรุงเทพมหานครและปริมณฑลได้อย่างยั่งยืน สอบถามข้อมูลเพิ่มเติมหรือติดตามข้อมูลข่าวสารโครงการรถไฟฟ้าสายสีส้ม ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : OrangeLine
รัฐบาลไทย-ข่าวทำเนียบรัฐบาล-รัฐบาลผ่อนปรนเดินทางข้ามพรมแดน คุมเข้มลักลอบเข้าประเทศผิดกฎหมาย เปิดเพิ่มด่านไทยลาว ”ช่องเม็ก” วันนี้
วันจันทร์ที่ 23 พฤษภาคม 2565
รัฐบาลผ่อนปรนเดินทางข้ามพรมแดน คุมเข้มลักลอบเข้าประเทศผิดกฎหมาย เปิดเพิ่มด่านไทยลาว ”ช่องเม็ก” วันนี้
รองโฆษกฯ เผยรัฐบาลผ่อนปรนเดินทางข้ามพรมแดน คุมเข้มลักลอบเข้าประเทศผิดกฎหมาย เปิดเพิ่มด่านไทยลาว ”ช่องเม็ก” วันนี้
วันนี้ (23 พ.ค.65) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่ ศบค. ได้ออกมาตรการผ่อนปรนการเดินเข้าประเทศ ซึ่งครอบคลุมการเดินทางผ่านด่านทางบก จะเริ่มบังคับใช้ 1 มิ.ย.นี้ เช่นกัน โดยไม่มีการกักตัว แต่ยังคงการคัดกรองอาการ และตรวจสอบเอกสารการฉีดวัคซีน เพื่อลงระบบเข้าประเทศ ทั้งนี้ ผู้เดินทางที่ไม่มีสัญชาติไทยและข้ามพรมแดนด้วยบัตรผ่านแดน ต้องเป็นผู้ที่ฉีดวัคซีนครบถ้วนเท่านั้น ส่วนคนไทย (ใช้หนังสือเดินทางหรือบัตรผ่านแดน) และต่างชาติที่ใช้หนังสือเดินทาง หากไม่มีผลการฉีดวัคซีน ให้แสดงผลตรวจ Pro ATK อย่างไรก็ตาม การเฝ้าระวังการลักลอบข้ามแดนผิดกฎหมาย ยังคงเป็นไปอย่างเข้มงวด เพื่อให้การเปิดประเทศเป็นไปอย่างปลอดภัยตามข้อสั่งการนายกรัฐมนตรี
กระทรวงกลาโหมในฐานะเป็นผู้รับผิดชอบหลัก ร่วมกับกระทรวงมหาดไทย รายงานว่า ยอดสะสมผู้เข้าเมืองผิดกฎหมายตั้งแต่ 1 ม.ค. 65 จนถึงปัจจุบัน มีผู้ถูกจับกุม ณ พื้นที่ชายแดนและพื้นที่ติดชายแดน จํานวน 5.8 หมื่นราย จํานวนผู้นําพา 1,351 ราย เฉพาะช่วง 1–18 พ.ค. จํานวนผู้ถูกจับกุม เกือบหนึ่งหมื่นราย ผู้นําพา 244 ราย
นางสาวรัชดา กล่าวต่อว่า นับตั้งแต่ 1 พ.ค. ที่ผ่านมา ศบค.ได้อนุญาตให้เปิดด่านชายแดนถาวรอย่างเป็นทางการ จํานวน 17 จังหวัด 31 ด่าน โดยขึ้นอยู่กับความพร้อมของแต่ละด่าน ซึ่งด่านพรมแดนไทย-มาเลเซีย เช่นที่ สงขลา และสตูล มีนักท่องเที่ยวให้ความสนใจอย่างมาก ส่งผลต่อเศรษฐกิจในพื้นที่อย่างเห็นได้ชัด อย่างไรก็ตามอาจมีบางจุดที่ยังไม่คึกคักเหมือนช่วงก่อนหน้าโควิด-19 เพราะต้องขึ้นอยู่กับความพร้อมของประเทศเพื่อนบ้านด้วย สําหรับในวันจันทร์ที่ 23 พ.ค.นี้ จะมีการเปิดด่านช่องเม็ก อ.สิรินธร จ.อุบลราชธานี เพื่อกระตุ้นเศรษฐกิจที่ซบเซามาอย่างยาวนาน และข่าวการเปิดด่านนี้ทางพื้นที่รายงานว่า ได้สร้างความดีใจให้กับชาวลาวที่ต้องการเดินทางเข้ามาซื้อสินค้าและเยี่ยมญาติฝั่งไทยอีกด้วย
------------
รัฐบาลไทย-ข่าวทำเนียบรัฐบาล-กรมการจัดหางาน สร้างการรับรู้การปฏิบัติตามกฎหมาย การใช้แรงงานต่างด้าวทั่วประเทศ
วันพุธที่ 1 มิถุนายน 2565
กรมการจัดหางาน สร้างการรับรู้การปฏิบัติตามกฎหมาย การใช้แรงงานต่างด้าวทั่วประเทศ
นายไพโรจน์ โชติกเสถียร อธิบดีกรมการจัดหางาน เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน ให้ความสําคัญกับการบริหารจัดการแรงงานข้ามชาติในประเทศไทย ภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
รวมทั้งตระหนักถึงการใช้แรงงานข้ามชาติผิดกฎหมายที่มีผลต่อความมั่นคงและความเชื่อมั่นของประเทศไทย ซึ่งส่งผลไปถึงภาคเศรษฐกิจ จึงมอบหมายกรมการจัดหางานในฐานะหน่วยงานผู้รับผิดชอบ ป้องกัน และแก้ไขปัญหาดังกล่าวในทุกมิติ ทั้งการตรวจสอบ ดําเนินคดี ผู้ฝ่าฝืนกฎหมายอย่างเข้มงวด การรับฟังปัญหาจากนายจ้าง สถานประกอบการที่ใช้แรงงานข้ามชาติ ตลอดจนการปรับกฎ ระเบียบ ข้อบังคับให้มียืดหยุ่นสอดคล้องตามสถานการณ์จริง โดยมุ่งหวังให้นายจ้าง สถานประกอบการ และแรงงานข้ามชาติ ปฏิบัติตามมติครม.ในคราวต่าง ๆ เพื่อนําไปสู่การจ้างแรงงานต่างด้าวโดยถูกต้องตามกฎหมาย
“กรมการจัดหางานได้จัดอบรม “โครงการเสริมสร้างการรับรู้ให้นายจ้าง สถานประกอบการ แรงงาน ต่างด้าว และองค์กรภาคีเครือข่าย ประจําปีงบประมาณ พ.ศ. 2565” ขึ้นทั่วประเทศ เพื่อประชาสัมพันธ์ เผยแพร่นโยบาย กฎระเบียบ ประกาศ ข้อมูลข่าวสารภาครัฐ และสร้างความเข้าใจในการดําเนินการตามมติครม. คราวต่าง ๆ ภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) และการปฏิบัติตามแนวทางการปรับลดมาตรการการนําแรงงานต่างด้าวเข้ามาทํางานตามบันทึกความเข้าใจว่าด้วยความร่วมมือด้านแรงงาน (MOU) โดยผู้ร่วมโครงการฯจะได้ความรู้ที่เป็นปัจจุบัน และเกิดประโยชน์ จากผู้มีความเชี่ยวชาญ ทั้งวิทยากรจากสํานักบริหารแรงงานต่างด้าว กรมการจัดหางาน และวิทยากรจากสํานักงานประกันสังคม อาทิ แนวทางการนําเข้าแรงงานต่างด้าวตาม MOU และแนวทางการบริหารจัดการการทํางานของคนต่างด้าว สัญชาติกัมพูชา ลาว เมียนมา ตามมติคณะรัฐมนตรีเมื่อวันที่ 15 มีนาคม 2565 สิทธิประโยชน์ของคนต่างด้าว จากการเข้าระบบประกันสังคม บทกําหนดโทษที่นายจ้าง/สถานประกอบการควรรู้ และการเตรียมความพร้อมต่อแนวโน้มของตลาดแรงงานในอนาคตที่การจ้างแรงงานข้ามชาติ จะถูกทดแทนด้วยเทคโนโลยีที่มีต้นทุนถูกลง โดยจะมีการจัดอบรมขึ้นทั่วประเทศ ณ จังหวัดที่มีนายจ้าง สถานประกอบการ และแรงงานข้ามชาติทํางานอยู่เป็นจํานวนมาก” อธิบดีกรมการจัดหางาน กล่าว
ทั้งนี้ นายจ้าง สถานประกอบการ และแรงงานข้ามชาติที่สนใจ สามารถติดต่อสอบถามรายละเอียดเพื่อร่วมการอบรมฯ ได้ที่ สํานักงานจัดหางานกรุงเทพมหานคร พื้นที่ 1 – 10 และสํานักงานจัดหางานจังหวัดทุกจังหวัดทั่วประเทศ
รัฐบาลไทย-ข่าวทำเนียบรัฐบาล-ใกล้คลอดแล้ว!! ร่างกฎกระทรวงประกันบำนาญชราภาพ ช่วยทายาทมีสิทธิรับประโยชน์ทดแทนกรณีผู้รับบำนาญเสียชีวิต
วันจันทร์ที่ 4 เมษายน 2565
ใกล้คลอดแล้ว!! ร่างกฎกระทรวงประกันบํานาญชราภาพ ช่วยทายาทมีสิทธิรับประโยชน์ทดแทนกรณีผู้รับบํานาญเสียชีวิต
ใกล้คลอดแล้ว!! ร่างกฎกระทรวงประกันบํานาญชราภาพ ช่วยทายาทมีสิทธิรับประโยชน์ทดแทนกรณีผู้รับบํานาญเสียชีวิต
นายสุชาติชมกลิ่นรัฐมนตรีว่าการกระทรวงแรงงานเปิดเผยถึงความคืบหน้าการแก้ไขกฎหมายร่างกฎกระทรวงฯการจ่ายประโยชน์ทดเแทนในกรณีชราภาพว่าตามที่กระทรวงแรงงานได้ส่งร่างกฎกระทรวงกําหนดหลักเกณฑ์วิธีการระยะเวลาและอัตราการจ่ายประโยชน์ทดเแทนในกรณีชราภาพ(ฉบับที่...)พ.ศ. .....ให้สํานักงานคณะกรรมการกฤษฎีกาตรวจพิจารณาตามมติคณะรัฐมนตรีเมื่อวันที่1กุมภาพันธ์2565ซึ่งขณะนี้สํานักงานคณะกรรมการกฤษฎีกาได้ตรวจพิจารณาและให้ความเห็นชอบร่างกฎกระทรวงดังกล่าวแล้วเสร็จ
นายสุชาติกล่าวต่อว่าสาระสําคัญของร่างกฎกระทรวงฉบับนี้เป็นการแก้ไขเพิ่มเติมกฎกระทรวงกําหนดหลักเกณฑ์วิธีการระยะเวลาและอัตราการจ่ายประโยชน์ทดเแทนในกรณีชราภาพพ.ศ.2550โดยแก้ไขเพิ่มเติมการจ่ายประโยชน์ทดแทนในกรณีผู้รับบํานาญชราภาพถึงแก่ความตายภายใน60เดือนนับแต่เดือนที่มีสิทธิรับเงินบํานาญชราภาพให้มีการจ่ายเงินบําเหน็จชราภาพเพิ่มขึ้นเพื่อเป็นหลักประกันและเป็นการช่วยเหลือทายาทของผู้รับบํานาญชราภาพบุตรสามีภรรยาบิดามารดาหรือบุคคลซึ่งผู้ประกันตนระบุไว้เป็นผู้มีสิทธิให้ได้รับเงินบําเหน็จชราภาพเพิ่มขึ้นจากเดิมซึ่งจะได้รับเพียงแค่10เท่าทั้งนี้เพื่อเป็นการช่วยเหลือทายาทของผู้ประกันตนให้ได้รับเงินมากขึ้นซึ่งที่ผ่านมากระทรวงแรงงานโดยสํานักงานประกันสังคมได้ปรับเพิ่มสิทธิประโยชน์เพื่อครอบคลุมดูแลคุณภาพชีวิตให้กับผู้ประกันตนอย่างทั่วถึง
ทั้งนี้ขั้นตอนต่อไปของร่างกฎกระทรวงดังกล่าวรัฐมนตรีว่าการกระทรวงแรงงานจะลงนามในร่างกฎกระทรวงดังกล่าวและส่งไปยังสํานักเลขาธิการคณะรัฐมนตรีจากนั้นจะประกาศในราชกิจจานุเบกษาให้มีผลบังคับใช้ต่อไป
+++++++++++++++++++
กองเผยแพร่และประชาสัมพันธ์
4เมษายน2565
รัฐบาลไทย-ข่าวทำเนียบรัฐบาล-โฆษกประจำสำนักนายกรัฐมนตรี เปิดเผยการแจ้งเบาะแส ร้องทุกข์ผ่านช่องทาง 1111 จำนวน 58,344 เรื่อง
วันพุธที่ 8 ธันวาคม 2564
โฆษกประจําสํานักนายกรัฐมนตรี เปิดเผยการแจ้งเบาะแส ร้องทุกข์ผ่านช่องทาง 1111  จํานวน 58,344 เรื่อง
โฆษกประจําสํานักนายกรัฐมนตรี เปิดเผยการแจ้งเบาะแส ร้องทุกข์ผ่านช่องทาง 1111  จํานวน 58,344 เรื่อง ยุติได้แล้วกว่า 97.05 %  "นายกฯ " ฝากขอบคุณทุกกําลังใจ
วันนี้ 8 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยรายงานสถิติการแจ้งเบาะแสเรื่องร้องทุกข์และข้อเสนอแนะผ่านช่องทาง 1111 ของรัฐบาล ศูนย์บริการประชาชน สํานักงานปลัดสํานักนายกรัฐมนตรี รายงานตั้งแต่วันที่ 1 ตุลาคม - 6 ธันวาคม 2564 พบว่ามีการแจ้งเรื่องร้องทุกข์ ข้อเสนอแนะ และสอบถามข้อมูลทั้งหมด 58,344 เรื่อง แบ่งเป็น การร้องทุกข์ แจ้งเหตุ/แจ้งเบาะแสเรื่องทั่วไป 10,682 เรื่อง สอบถามข้อมูลและร้องทุกข์เกี่ยวกับ COVID-19 จํานวน 47,662 เรื่อง แยกออกเป็น เรื่องร้องทุกข์ COVID-19 จํานวน 2,603 เรื่อง และสอบถามข้อมูล COVID-19 จํานวน 45,059 เรื่อง สามารถยุติเรื่องได้แล้ว 56,623 เรื่อง คิดเป็นร้อยละ 97.05 และรอผลการพิจารณาอีก 1,721 เรื่อง คิดเป็นร้อยละ 2.95
นายธนกรยังเปิดเผยเพิ่มเติมว่า ในรอบสัปดาห์ที่ผ่านมา 5 อันดับเรื่องราวร้องทุกข์ที่ได้รับแจ้งจากประชาชนมากที่สุด ได้แก่ 1. ประเด็นด้านการรักษาพยาบาล เช่น เสนอความคิดเห็นเกี่ยวกับมาตรการป้องกันการแพร่ระบาดของโควิด สายพันธุ์โอไมครอน 2. ประเด็นปัญหาการใช้ถนน เช่น ขอให้เร่งดําเนินการซ่อมแซมถนนที่เป็นหลุมเป็นบ่อ ขอให้ติดตั้งสัญญาณไฟจราจรและป้ายเตือนชะลอรถ 3. ประเด็นเสียงรบกวน เช่น ขอให้แก้ไขปัญหาเสียงดังรบกวนจากการรวมกลุ่มดื่มสุรา 4. ประเด็นไฟฟ้า เช่น ขอให้แก้ไขปัญหาไฟฟ้าส่องสว่างริมทางดับ/ไฟฟ้าดับบ่อยครั้ง และ 5. ประเด็นการเมือง เช่น ขอชมเชย/ให้กําลังใจนายกรัฐมนตรีในการบริหารประเทศ
“ท่านนายกรัฐมนตรีมีนโยบายในการสนับสนุนการมีส่วนร่วมจากภาคประชาชน ผ่านช่องทางการให้บริการต่าง ๆ ทั้งสายด่วนรัฐบาล 1111 ตู้ปณ 1111 www.1111.go.th โมบายแอปพลิเคชั่น PSC1111 และจุดบริการประชาชน 1111 ทําเนียบรัฐบาล ที่ให้บริการได้ตลอดเวลา เพื่อให้บริการด้านข้อมูลข่าวสารและแก้ไขปัญหาตอบสนองความต้องการของพื่น้องประชาชนได้อย่างรวดเร็วและมีประสิทธิภาพ ขณะเดียวกัน ยังช่วยพัฒนาการดําเนินการของรัฐบาลในการรับมือกับประเด็นที่ประชาชนให้ความสนใจ พร้อมฝากขอบคุณทุกกําลังใจที่ส่งผ่านช่องทางต่าง ๆ ถึงนายกรัฐมนตรีและรัฐบาล ซึ่งนายกรัฐมนตรีไม่มีท้อและจะเร่งดําเนินการตามนโยบายต่าง ๆ ให้เป็นรูปธรรมต่อไป” นายธนกร กล่าว
***********
รัฐบาลไทย-ข่าวทำเนียบรัฐบาล-​นฤมล มอบถุงปันสุข สร้างขวัญกำลังใจพนักงานจ้างเหมาบริการ
วันพุธที่ 11 สิงหาคม 2564
​นฤมล มอบถุงปันสุข สร้างขวัญกําลังใจพนักงานจ้างเหมาบริการ
รมช.แรงงาน มอบ “ถุงปันสุข กรมพัฒนาฝีมือแรงงาน เนื่องในวันแม่แห่งชาติ 12 สิงหาคม 2564” บรรเทาความเดือดร้อนช่วงโควิด-19 แก่พนักงานจ้างเหมาบริการ กพร. รวม 47 คน
วันที่ 11 สิงหาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เป็นประธานมอบถุงปันสุข กรมพัฒนาฝีมือแรงงาน เนื่องในวันแม่แห่งชาติ 12 สิงหาคม 2564 ให้แก่พนักงานจ้างเหมาบริการ ประกอบด้วย พนักงานรักษาความปลอดภัย พนักงานทําความสะอาด คนขับรถ และคนสวนที่ปฏิบัติหน้าที่ ณ กรมพัฒนาฝีมือแรงงาน (กพร.) กระทรวงแรงงาน รวม 47 คน เพื่อบรรเทาความเดือดร้อนให้แก่พนักงานในช่วงการแพร่ระบาดของโรคติดเชื้อไวรัสโคโรนา 2019 (โควิด-19) สําหรับถุงปันสุขได้บรรจุเครื่องอุปโภคบริโภคที่จําเป็นต่อการดํารงชีวิตประจําวัน ประกอบด้วย ข้าวสาร ปลากระป๋อง บะหมี่กึ่งสําเร็จรูป ไข่ไก่ รวมไปถึงอุปกรณ์จําเป็นเพื่อการป้องกันตนเองจากการแพร่ระบาดของโควิด-19 ประกอบด้วย หน้ากากอนามัย และสเปรย์แอลกอฮอล์ เพื่อเป็นประโยชน์ในช่วงที่สถานการณ์ยังต้องเฝ้าระวัง
ศาสตราจารย์ นฤมล กล่าวว่า จากสถานการณ์การแพร่ระบาดของโควิด-19 ในปัจจุบัน จะเห็นว่าทุกคนต่างได้รับผลกระทบในรูปแบบที่แตกต่างกันออกไป ซึ่ง กพร. ได้รวบรวมเงินจากกลุ่มของข้าราชการและเจ้าหน้าที่ของกรมพัฒนาฝีมือแรงงาน นําไปซื้อของอุปโภคบริโภค ปันน้ําใจแก่พนักงานจ้างเหมาบริการที่ปฏิบัติหน้าที่ประจํา กพร. เพื่อร่วมบรรเทาค่าใช้จ่ายในการดํารงชีวิต พร้อมจัดหาวัสดุอุปกรณ์ป้องกันโควิด-19 ในเบื้องต้น ซึ่งต้องขอบคุณผู้มีส่วนเกี่ยวข้องทุกฝ่ายที่ได้ยื่นมือเข้ามาช่วยเหลือซึ่งกันและกันในยามที่เกิดความเดือดร้อน ทําให้เห็นว่าคนไทยมีน้ําใจไม่ทอดทิ้งกัน พร้อมให้ความช่วยเหลือกันอยู่เสมอ
“แม้ว่าในขณะนี้ยังไม่มีใครรู้ได้ว่าสถานการณ์การแพร่ระบาดของโควิด-19 จะจบลงเมื่อไหร่ แต่สิ่งที่สัมผัสได้คือน้ําใจจากผู้ให้ที่ได้ส่งต่อเพื่อคลายทุกข์แก่ผู้รับ และขอเป็นกําลังใจให้ข้าราชการ เจ้าหน้าที่ รวมถึงบุคลากรทุกคนในการปฏิบัติหน้าที่อย่างเต็มกําลังความสามารถ แล้วเราจะผ่านวิกฤติในครั้งนี้ไปด้วยกัน” รมช.แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-กระทรวงยุติธรรม โดยสำนักงานกิจการยุติธรรม เผย รัฐมนตรีว่าการกระทรวงยุติธรรม หวังบังคับใช้กฎหมายป้องกันกระทำผิดซ้ำในคดีรุนแรงให้เร็วที่สุด
วันอังคารที่ 8 กุมภาพันธ์ 2565
กระทรวงยุติธรรม โดยสํานักงานกิจการยุติธรรม เผย รัฐมนตรีว่าการกระทรวงยุติธรรม หวังบังคับใช้กฎหมายป้องกันกระทําผิดซ้ําในคดีรุนแรงให้เร็วที่สุด
กระทรวงยุติธรรม โดยสํานักงานกิจการยุติธรรม เผย รัฐมนตรีว่าการกระทรวงยุติธรรม หวังบังคับใช้กฎหมายป้องกันกระทําผิดซ้ําในคดีรุนแรงให้เร็วที่สุด มั่นใจช่วยแก้ปัญหาสร้างเกราะป้องกันให้สังคมและ ปชช.ได้ เหลือทบทวนรายมาตราอย่างรายละเอียดเสร็จทัน ก.พ.นี้
พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม ในฐานะประธานคณะกรรมาธิการวิสามัญพิจารณาร่างพระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง พ.ศ. .... ได้ร่วมประชุมพิจารณาร่างพระราชบัญญัติมาตรการป้องกันการกระทําความผิดซ้ําฯ กับกรรมาธิการและผู้แทนของสํานักงานกิจการยุติธรรม กรมคุมประพฤติ และสํานักงานคณะกรรมการกฤษฎีกา โดย รมว.ยุติธรรม ต้องการให้ร่างกฎหมายฉบับนี้เสร็จสมบูรณ์เร็วที่สุดไว้ใช้เป็นบทบัญญัติในการป้องกันและเฝ้าระวังการก่ออาชญากรรม สร้างความปลอดภัยให้สังคม และแก้ไขปัญหาเพื่อลดการทําความผิดซ้ํา รวมถึงส่งเสริมการแก้ไขฟื้นฟูผู้กระทําความผิดเกี่ยวกับเพศหรือที่ใช้ความรุนแรง โดยคํานึงถึงสิทธิและเสรีภาพของผู้ต้องคําสั่งอย่างเหมาะสม
พันตํารวจโท พงษ์ธร เผยอีกว่า ล่าสุดที่ประชุมได้พิจารณาภาพรวม พ.ร.บ.ฯ ครบทั้งฉบับเรียบร้อยแล้ว ทั้งชื่อร่าง หลักการและเหตุผล คําปรารภ และพิจารณาร่างรายมาตรา ในหมวดที่ 3 มาตรการแก้ไขฟื้นฟูผู้กระทําความผิด (ร่างมาตรา 19 - ร่างมาตรา 21) หมวด 4 มาตรการเฝ้าระวังนักโทษเด็ดขาดภายหลังพ้นโทษ (ร่างมาตรา 22 - ร่างมาตรา 27) หมวด 5 มาตรการคุมขังภายหลังพ้นโทษ (ร่างมาตรา 28 - ร่างมาตรา 36) หมวด 6 การคุมขังฉุกเฉิน (ร่างมาตรา 37 - ร่างมาตรา 41) หมวด 7 การอุทธรณ์ (ร่างมาตรา 42) และบทเฉพาะกาล (ร่างมาตรา 43) สําหรับประเด็นข้อสังเกตที่สําคัญต่อการผลักดันร่างพระราชบัญญัติฯ เช่น เรื่องความเหมาะสมของระยะเวลาการใช้มาตรการตามร่างกฎหมาย (5 ปี หรือ 10 ปี) เรื่องการกําหนดมาตรการเฝ้าระวังภายหลังพ้นโทษ เช่น การห้ามทํากิจกรรมที่เสี่ยงต่อการกระทําความผิด รวมถึงการห้ามประกอบอาชีพบางประการหรือไม่ เป็นต้น เรื่องรายละเอียดของการใช้มาตรการทางการแพทย์ให้มีความชัดเจนเป็นรูปธรรม เรื่องมาตรการคุมขังฉุกเฉินปัจจัยที่จะใช้ในการพิจารณา กรณีมีเหตุอันควรเชื่อได้ว่าผู้ถูกเฝ้าระวังจะกระทําความผิด และมีเหตุฉุกเฉิน เป็นต้น
อย่างไรก็ตาม หลังจากนี้จะมีการพิจารณาทบทวนรายมาตราอย่างละเอียด เพื่อให้เกิดประโยชน์ต่อประชาชนและสังคมมากที่สุด ซึ่งจะเร่งให้เสร็จภายในเดือนกุมภาพันธ์นี้ก่อนนําเสนอต่อสภาผู้แทนราษฎรเพื่อพิจารณาตามขั้นตอนต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ แถลงเปิดประเทศ ถือเป็นการส่งสัญญาณ Welcome to Thailand พร้อมขอความร่วมมือคนไทย การ์ดอย่าตก เตือนทุกภาคส่วนยังต้องปฏิบัติมาตรการ COVID-Free Settingอย่างเคร่งครัด
วันอังคารที่ 12 ตุลาคม 2564
โฆษกรัฐบาลเผย นายกฯ แถลงเปิดประเทศ ถือเป็นการส่งสัญญาณ Welcome to Thailand พร้อมขอความร่วมมือคนไทย การ์ดอย่าตก เตือนทุกภาคส่วนยังต้องปฏิบัติมาตรการ COVID-Free Settingอย่างเคร่งครัด
โฆษกรัฐบาลเผย นายกฯ แถลงเปิดประเทศ ถือเป็นการส่งสัญญาณ Welcome to Thailand พร้อมขอความร่วมมือคนไทย การ์ดอย่าตก เตือนทุกภาคส่วน ยังต้องปฏิบัติมาตรการ COVID-Free Setting อย่างเคร่ง
วันนี้ 12 ตุลาคม 2564 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า สืบเนื่องจากการแถลงผ่านโทรทัศน์รวมการ  เฉพาะกิจฯ ของ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เมื่อวันที่ 11 ตุลาคม 2564 วางเป้าหมาย ประเทศไทยจะเริ่มเปิดรับการเดินทางเข้าประเทศไทย ตั้งแต่วันที่ 1 พฤศจิกายน 2564 เป็นต้นไป โดยไม่ต้องกักตัว ภายใต้ข้อกําหนดเงื่อนไขที่คํานึงถึงความปลอดภัยสาธารณสุขคนไทยและชาวต่างชาติ อาทิ ผู้ที่ฉีดวัคซีนครบโดสแล้ว และเดินทางเข้าประเทศไทยโดยทางอากาศจากประเทศที่กําหนดว่า เป็นประเทศความเสี่ยงต่ํา เป็นต้น การเปิดประเทศที่กําลังจะเกิดขึ้นนี้เป็นการสร้างบรรยากาศและส่งสัญญาณให้นานาชาติตลอดจนนักท่องเที่ยวทั่วโลกได้เห็นถึงความพร้อมและศักยภาพของประเทศไทย อย่างไรก็ตามขอเน้นย้ํากับประชาชนคนไทยทุกคนซึ่งแม้ว่ารัฐบาลจะมีการเตรียมเปิดประเทศ แต่ก็ขอให้ยังคงระมัดระวังและป้องกันตนเอง "การ์ดอย่าตก" ยังต้องยึดหลักอนามัยส่วนบุคคล ดูแลตัวเองแบบครอบจักรวาล รวมทั้งผู้ประกอบการ ชุมชน ตลาด ต้องปฏิบัติตามมาตรการ COVID-Free Setting อย่างเคร่งครัด
นายธนกร กล่าวว่า รัฐบาลกําลังเร่งทํางานโดยเร่งการฉีดวัคซีนให้ประชาชน การจัดหาวัคซีนตลอดจนการรับส่งมอบวัคซีนของไทยที่เพิ่มมากขึ้น ซึ่งในสิ้นปีนี้ ไทยจะได้รับมอบวัคซีนถึง 178.2 ล้านโดส อีกทั้ง ยอดการฉีดวัคซีนสะสมของไทยวันนี้ ยังมากกว่า 61 ล้านโดส มั่นใจไทยบรรลุเป้าหมายการฉีดวัคซีนครอบคลุมร้อยละ 70 ของกลุ่มเป้าหมาย ท่านนายกฯ ฝากเน้นย้ําให้คนไทยทุกภาคส่วนเป็นส่วนหนึ่งในการ เตรียมความพร้อม รับผิดชอบร่วมกัน ช่วยกันสร้างความมั่นใจในการเปิดประเทศ ในฐานะเจ้าของบ้านร่วมกัน ด้วยการที่ประชาชนทั่วไปต้องปฏิบัติตามมาตรการป้องกันส่วนบุคคล อาทิ Universal Prevention ผู้ประกอบการ โรงงานภาคอุตสาหกรรม ดําเนินการตามมาตรการ COVID-Free Setting อย่างเคร่งครัด เพื่อร่วมกันผลักดันเศรษฐกิจสู่การเปิดประเทศที่ปลอดภัยสําหรับทุกคน รวมทั้งยังสอดคล้องกับมาตรการผ่อนคลายกิจการ/กิจกรรม ในปลายปีนี้ด้วย
----------------------
กลุ่มประสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-"กลาโหมแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพล ประจำปีงบประมาณ 2565"
วันศุกร์ที่ 1 ตุลาคม 2564
"กลาโหมแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพล ประจําปีงบประมาณ 2565"
ตามที่มีพระบรมราชโองการโปรดเกล้าโปรดกระหม่อมพระราชทานยศทหารชั้นนายพล ในสํานักงานปลัดกระทรวงกลาโหม
จํานวน 117 นาย แบ่งเป็น พลเอก 22 นาย พลเรือเอก 1 นาย พลอากาศเอก 1 นาย พลโท 30 นาย พลเรือโท 3 นาย พลอากาศโท 5 นาย พลตรี 39 นาย พลเรือตรี 5 นาย พลอากาศตรี 3 นาย และ พลตรีหญิง 8 นาย
ในวันศุกร์ที่ 1 ตุลาคม 2564 พลเอก วรเกียรติ รัตนานนท์ ปลัดกระทรวงกลาโหม เป็นประธานในพิธีแสดงความยินดีแก่นายทหารสัญญาบัตรที่ได้รับพระราชทานยศทหารชั้นนายพล ประจําปีงบประมาณ พ.ศ. 2565 ครั้งที่ 1 (ต.ค.64) และพิธีรายงานตัวของนายทหารสัญญาบัตรที่ได้รับพระกรุณาโปรดเกล้าโปรดกระหม่อม ย้ายเข้ามารับราชการในสํานักงานปลัดกระทรวงกลาโหม ณ ห้องพินิตประชานาถ ในศาลาว่าการกลาโหม
ทั้งนี้ ปลัดกระทรวงกลาโหมได้กล่าวแสดงความยินดีและให้โอวาทกับข้าราชการสํานักงานปลัดกระทรวงกลาโหมที่ได้รับพระราชทานยศสูงขึ้น และตระหนักว่าเกียรติยศที่ได้มาพร้อมหน้าที่ความรับผิดชอบที่มากขึ้น จึงต้องนํามาพัฒนาตนเองในการปฏิบัติหน้าที่ เพื่อนําไปพัฒนาระบบงานที่ทางราชการมอบให้ได้อย่างมีประสิทธิภาพและปกครองผู้ใต้บังคับบัญชาด้วยความเอาใจใส่อย่างใกล้ชิด อีกทั้งเป็นผู้นําที่มีคุณธรรมและเป็นแบบอย่างที่ดีให้กับผู้ใต้บังคับบัญชา สร้างความเป็นเอกภาพและความสามัคคีให้กับหน่วยงานต่อไป
รัฐบาลไทย-ข่าวทำเนียบรัฐบาล-ย้ำ! สิทธิบัตรทอง เข้ารักษาในหน่วยปฐมภูมิ ได้ทุกแห่งทั่วประเทศ ไม่ต้องมีใบส่งตัว เช็กหน่วยบริการได้ที่ ไลน์ สปสช. @nhso
วันเสาร์ที่ 2 เมษายน 2565
ย้ํา! สิทธิบัตรทอง เข้ารักษาในหน่วยปฐมภูมิ ได้ทุกแห่งทั่วประเทศ ไม่ต้องมีใบส่งตัว เช็กหน่วยบริการได้ที่ ไลน์ สปสช. @nhso
.....
ปัจจุบัน ประชาชนสิทธิบัตรทองสามารถเข้ารับบริการ จากหน่วยบริการประจําที่ลงทะเบียนไว้ และหน่วยบริการปฐมภูมิ ในสังกัดกระทรวงสาธารณสุขได้ทุกแห่งทั่วประเทศ โดยไม่ต้องมีใบส่งตัว และไม่มีการเรียกเก็บเงินจากประชาชน ซึ่ง “หน่วยบริการปฐมภูมิ” ได้แก่ สถานีอนามัย รพ.ส่งเสริมสุขภาพประจําตําบล รพ.ประจําอําเภอ รพ.ประจําจังหวัด ศูนย์สุขภาพชุมชน ศูนย์บริการสาธารณสุข และคลินิกชุมชนอบอุ่น
.
ส่วน รพ. ที่เป็นโรงเรียนแพทย์ และ รพ.เฉพาะทาง เป็นหน่วยบริการขั้นตติยภูมิ ยังต้องใช้ใบส่งตัว เมื่อไม่มีใบส่งตัวจึงถูกคิดค่าบริการ หากไม่แน่ใจว่าสถานพยาบาลที่จะเข้ารับการรักษา มีหน่วยปฐมภูมิและอยู่ในกลุ่มที่ไม่ต้องใช้ใบส่งตัวแล้วหรือไม่ สอบถามก่อนเข้ารับบริการได้ที่ สายด่วน สปสช. กด 0 หรือ ไลน์ สปสช. @nhso
.
อ่านเพิ่มเติม คลิก >>https://www.thaigov.go.th/news/contents/details/53139
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส ร่วมเฉลิมพระเกียรติ จัดโครงการ “จิตอาสาร่วมใจสู้ภัยโควิด 19” มอบอาหารกลางวัน-อุปกรณ์ป้องกันฯ ณ สถาบันบำราศนราดูร /ชุมชนบางเขน
วันพฤหัสบดีที่ 5 สิงหาคม 2564
ดีอีเอส ร่วมเฉลิมพระเกียรติ จัดโครงการ “จิตอาสาร่วมใจสู้ภัยโควิด 19” มอบอาหารกลางวัน-อุปกรณ์ป้องกันฯ ณ สถาบันบําราศนราดูร /ชุมชนบางเขน
ดีอีเอส ร่วมเฉลิมพระเกียรติ จัดโครงการ “จิตอาสาร่วมใจสู้ภัยโควิด 19” มอบอาหารกลางวัน-อุปกรณ์ป้องกันฯ ณ สถาบันบําราศนราดูร /ชุมชนบางเขน
เมื่อวันที่5สิงหาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมโครงการเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัวและสมเด็จพระนางเจ้าสุทิดาพัชรสุธาพิมลลักษณพระบรมราชินี“จิตอาสาร่วมใจสู้ภัยโควิด19”ภายใต้โครงการดิจิทัลเพื่อเศรษฐกิจและสังคมเฉลิมพระเกียรติโดยมีเจ้าหน้าที่และพนักงานจากสํานักงานปลัดกระทรวงดิจิทัลฯร่วมมอบอาหารกลางวันแก่บุคลากรทางการแพทย์และมอบอุปกรณ์ป้องกันให้กับประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา2019 ณสถาบันบําราศนราดูรกรมควบคุมโรคและผู้แทนจากชาวชุมชนบางเขนรับมอบณห้องประชุม802สํานักงานปลัดกระทรวงดิจิทัลฯ รวมจํานวน2แห่งด้วยกันทั้งนี้เพื่อสืบสานพระราชปณิธานของพระบาทสมเด็จพระชิรเกล้าเจ้าอยู่หัวรัชกาลที่10ในการปลูกจิตสํานึกให้คนไทยรวมทั้งบุคลากรสํานักงานปลัดกระทรวงฯมีจิตอาสามีความรับผิดชอบรู้จักการเสียสละมีจิตใจสาธารณะร่วมแรงร่วมมือในการทําสาธารณประโยชน์เพื่อสังคมและส่วนรวม
***********
รัฐบาลไทย-ข่าวทำเนียบรัฐบาล-สำนักงานการบินพลเรือนแห่งประเทศไทยรายงานความคืบหน้าการเคลื่อนย้ายเครื่องบินของสายการบินนกแอร์ที่ประสบเหตุไถลออกนอกทางวิ่ง
วันพุธที่ 3 สิงหาคม 2565
สํานักงานการบินพลเรือนแห่งประเทศไทยรายงานความคืบหน้าการเคลื่อนย้ายเครื่องบินของสายการบินนกแอร์ที่ประสบเหตุไถลออกนอกทางวิ่ง
ซึ่งหลายฝ่ายผนึกกําลัง เตรียมเคลื่อนย้ายเครื่องบินประสบเหตุที่ ทชร. ออกจากพื้นที่แล้ว
สํานักงานการบินพลเรือนแห่งประเทศไทย (กพท.) กระทรวงคมนาคม รายงานความคืบหน้าการเคลื่อนย้ายเครื่องบินของสายการบินนกแอร์ที่ประสบเหตุไถลออกนอกทางวิ่ง (Runway Excursion) ขณะที่นักบินกําลังนําเครื่องบินลงจอด ณ ท่าอากาศยานแม่ฟ้าหลวงเชียงราย (ทชร.) ล่าสุด ยังอยู่ระหว่างการเตรียมเคลื่อนย้ายอากาศยานซึ่งเจ้าหน้าที่ที่เกี่ยวข้องกําลังเร่งมืออย่างเต็มที่ เพื่อให้สามารถเคลื่อนย้ายอากาศยานออกจากพื้นที่เกิดเหตุได้อย่างปลอดภัย และเตรียมปรับปรุงทางวิ่งเพื่อให้กลับสู่สภาพตามมาตรฐานความปลอดภัย ก่อนกลับมาเปิดให้บริการตามกําหนดเดิม
จากเหตุการณ์เครื่องบินประสบเหตุไถลออกนอกทางวิ่งที่เกิดขึ้น ทั้งในการจัดหารถลําเลียงผู้โดยสารเพื่ออพยพ การดูแลผู้โดยสาร และการเคลื่อนย้ายอากาศยานหลังเกิดเหตุนั้น สายการบินต้องเป็นผู้รับผิดชอบ ซึ่งล่าสุดกพท. ได้ติดตามการดําเนินงานของสายการบิน พบว่า ในการเคลื่อนย้ายอากาศยาน สายการบินนกแอร์ได้ให้วิศวกรผู้เชี่ยวชาญลงพื้นที่เข้าไปกํากับดูแลการกู้อากาศยานเพื่อให้ขั้นตอนเป็นไปอย่างปลอดภัย พร้อมกันนี้ทางสายการบินยังได้รับความช่วยเหลือในการดําเนินงาน หลังเกิดเหตุ จากหน่วยงานที่เกี่ยวข้องเพื่อให้ภารกิจลุล่วงไปได้ เช่น บริษัท ท่าอากาศยานไทย จํากัด (มหาชน)ท่าอากาศยานแม่ฟ้าหลวงเชียงราย กองทัพอากาศ กรมท่าอากาศยาน และบริษัท การบินไทย จํากัด (มหาชน)เพื่อช่วยก่อสร้างถนนชั่วคราวเตรียมลําเลียงเครื่องบินลําที่เกิดเหตุออกจากทางวิ่ง รวมถึง บริษัท ปตท. จํากัด (มหาชน) ที่ได้ถ่ายน้ํามันเชื้อเพลิงออกจากอากาศยานแล้ว
เจ้าหน้าที่หน้างานกําลังเร่งปฏิบัติงานเพื่อเตรียมเคลื่อนย้ายอากาศยานให้ออกมาได้อย่างปลอดภัยภายใต้สภาพอากาศที่ระหว่างวันมีฝนตก และหลังจากนี้จะเร่งเคลียร์ทางวิ่งเพื่อให้สามารถกลับมาเปิดให้บริการได้อีกครั้ง อย่างไรก็ตาม สายการบินนกแอร์จะมีการแถลงข่าวความคืบหน้าในช่วงบ่ายของวันพรุ่งนี้
ทั้งนี้ กพท. ได้ประสานสายการบินนกแอร์และ ทชร. ในการบริหารจัดการความปลอดภัย (Safety Management) ตามมาตรการควบคุมความเสี่ยง (Risk Control Measure) พร้อมทั้งส่งเจ้าหน้าที่เข้าทําการตรวจสอบความพร้อมของสนามบินให้เป็นไปตามมาตรฐานก่อนเปิดให้บริการอีกครั้ง
รัฐบาลไทย-ข่าวทำเนียบรัฐบาล-ครม.เห็นชอบมาตรการค้ำประกันสินเชื่อ ช่วย SMEs ที่กู้จาก พ.ร.ก. Soft Loan
วันอังคารที่ 22 มีนาคม 2565
ครม.เห็นชอบมาตรการค้ําประกันสินเชื่อ ช่วย SMEs ที่กู้จาก พ.ร.ก. Soft Loan
ครม.เห็นชอบมาตรการค้ําประกันสินเชื่อ ช่วย SMEs ที่กู้จาก พ.ร.ก. Soft Loan
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 22 มีนาคม 2565 ว่า ครม.เห็นชอบมาตรการช่วยเหลือผู้ประกอบการวิสาหกิจขนาดกลางและขนาดย่อมที่ได้รับสินเชื่อภายใต้พระราชกําหนดการให้ความช่วยเหลือทางการเงินแก่ผู้ประกอบวิสาหกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ.2563 (พ.ร.ก. Soft Loan) ซึ่งประกอบด้วย 1)โครงการค้ําประกันสินเชื่อ Portfolio Guarantee Scheme ระยะพิเศษ Soft Loan Extra (โครงการ PGS ระยะพิเศษ Soft Loan Extra) 2)ปรับปรุงการดําเนินโครงการ PGS ระยะพิเศษ Soft Loan พลัส พร้อมทั้งอนุมัติวงเงินรวม 15,854.27 ล้านบาท สําหรับดําเนินโครงการ ตามที่กระทรวงการคลังเสนอ เพื่อให้ความช่วยเหลือผู้ประกอบการ SMEs ที่ได้รับสินเชื่อภายใต้ พ.ร.ก. Soft Loan ที่จะเริ่มครบกําหนด 2 ปี และต้องชําระเงินกู้ทั้งจํานวนตั้งแต่เดือน เม.ย.2565 ให้ได้รับสินเชื่ออย่างต่อเนื่อง รายละเอียดแต่ละโครงการมีดังนี้
โครงการค้ําประกันสินเชื่อ Portfolio Guarantee Scheme ระยะพิเศษ Soft Loan Extra (โครงการ PGS ระยะพิเศษ Soft Loan Extra) วงเงินค้ําประกันรวม 90,000 ล้านบาท เป็นโครงการใหม่ มีวัตถุประสงค์เพื่อช่วยเหลือผู้ประกอบการ SMEs ที่ได้รับสินเชื่อภายใต้ พ.ร.ก. Soft Loan ที่จะครบกําหนดเวลาการชําระหนี้คืนให้ยังคงได้รับสินเชื่อจากสถาบันการเงินอย่างต่อเนื่อง โดยมีอายุการค้ําประกันไม่เกิน 8 ปี วงเงินค้ําประกันสินเชื่อต่อรายไม่เกินยอดสินเชื่อคงค้างล่าสุด หรือไม่เกินวงเงินสินเชื่อในกรณีเป็นสินเชื่อประเภทหมุนเวียน ตาม พ.ร.ก. Soft Loan สามารถยื่นคําขอค้ําประกันสินเชื่อตั้งแต่วันที่ 1 เมษายน 2565 ถึง 31 ธันวาคม 2566 โดยรัฐบาลจะชดเชยค่าธรรมเนียมแทนผู้ประกอบการ SMEs ใน 2 ปีแรก อัตราร้อยละ 0.75 ต่อปีของวงเงินค้ําประกัน (รวมร้อยละ 1.5) ทั้งนี้ บรรษัทประกันสินเชื่ออุตสาหกรรมขนาดย่อม (บสย.) จะเป็นผู้ขอรับการชดเชยความเสียหายตามที่เกิดขึ้นจริงจากรัฐบาลเป็นจํานวนเงิน 15,750 ล้านบาท โดย บสย. จะจ่ายค่าประกันชดเชยตลอดโครงการไม่เกินร้อยละ 30 ของวงเงินอนุมัติค้ําประกันโครงการ คาดว่า โครงการนี้จะสามารถช่วยให้ผู้ประกอบการ SMEs ได้รับสินเชื่อเพิ่มขึ้นไม่ต่ํากว่า 67,400 ราย ก่อให้เกิดสินเชื่อในระบบสถาบันการเงินที่เพิ่มขึ้นไม่ต่ํากว่า 84,000 ล้านบาท
สําหรับการปรับปรุงการดําเนินโครงการ PGS ระยะพิเศษ Soft Loan พลัสนั้น มีวัตถุประสงค์เพื่อบรรเทาภาระให้แก่ผู้ประกอบการ SMEs ภายใต้โครงการ ที่ต้องเริ่มจ่ายค่าธรรมเนียมการค้ําประกันสินเชื่อในปี 2565 โดยปรับปรุงเฉพาะในส่วนของค่าธรรมเนียมการค้ําประกันสินเชื่อ จากเดิมที่ผู้ประกอบการ SMEs จะต้องเริ่มจ่ายค่าธรรมเนียมการค้ําประกันสินเชื่อในต้นปีที่ 3 ร้อยละ 1.75 ต่อปี ปรับปรุงเป็น ให้รัฐบาลชดเชยค่าธรรมเนียมแทนผู้ประกอบการ SMEs ร้อยละ 0.75 ต่อปี เป็นระยะเวลา 2 ปี ในปีที่ 3 และปีที่ 4 นับจากวันที่ได้รับสินเชื่อภายใต้ พ.ร.ก. Soft Loan โดยผู้ประกอบการ SMEs จะรับภาระการจ่ายค่าธรรมเนียมเหลือเพียงร้อยละ 1 ต่อปี ทั้งนี้ บสย.ขอรับการชดเชยค่าธรรมเนียมการค้ําประกันสินเชื่อจากรัฐบาล จํานวน 104.27 ล้านบาท